als_Latn dik_Latn sag_Latn
Lajme
Nis hetimi për personin që dhunoi maturantin në Zharrëz
Incidenti në Zharrëz të Fierit që përplasi dy forcat e mëdha politike në qeverisje, Partinë Socialiste dhe Lëvizjen Socialiste për Integrim është vënë në hetim nga Prokuroria e Fierit, e cila ka ngritur akuzën e “dëmtimit me dashje” dhe “shkatërrimit të pronës”.
Bëhet fjalë për dhunimin e një maturanti, Orgest Grembi i cili u rrah pasi deklaroi se do të votonte për LSI-në. Nga drejtues të kësaj force politike ky incident u ngjalli reagime të shumta, me argumentin se personi që e ka dhunuar është anëtar i partisë Socialiste.
Prokuroria e Fierit do të hetojë në gjendje të lirë, 57-vjeçarin Agim Grembi, fqinj i të riut. Sipas kallëzimit në polici që ka bërë 18-vjeçari, rreth orës 13:00 të ditës së sotme, pas një konflikti për motive të dobëta është dëmtuar në trup si dhe i është thyer telefoni i tij nga 57-vjeçari.
Nga ekspertimi mjeko-ligjor rezultoi se të dy personat kishin marrë dëmtime të lehta.
Policia thotë se i kaloi materialet procedurale Prokurorisë së Fierit për hetime të mëtejshme për veprat penale “Dëmtime të tjera me dashje” dhe “Shkatërrim prone” në ngarkim të shtetasit Agim Grembit.
Ndërsa për Orgest Grembin u ngrit akuza për veprën penale “Dëmtime të tjera me dashje”.
/Gazeta Express/
als_Latn als_Latn als_Latn als_Latn als_Latn als_Latn als_Latn als_Latn als_Latn